**ДОГОВОР**

**ЗА ВЪЗЛАГАНЕ УПРАВЛЕНИЕТО НА СОЦИАЛНИ УСЛУГИ**

Днес, ……………….. г. в гр. Балчик между:

**ОБЩИНА БАЛЧИК**, със седалище и адрес на управление: град Балчик, област Добрич, пл. „21-ви септември“ № 6, ЕИК: 000852544представлявана от Николай Добрев Ангелов - кмет на Община Балчик и Михаил Димов Михайлов - гл. счетоводител, наричани за краткост **ВЪЗЛОЖИТЕЛ**, от една страна,

и

**……………………………..……..,** ЕИК: ……………….., с адрес на управление: ………………………………………, представлявано от ………………………., наричано за краткост **ИЗПЪЛНИТЕЛ,** от друга страна

и на основание Решения № 294, 295/31.01.2013 г., Решения №104, 105/22.05.2020г. и Решение №539/27.02.2014 г. на Общински съвет – Балчик и Заповед № …………………… г. на кмета на община Балчик,

се сключи настоящия договор за следното:

**І. ПРЕДМЕТ НА ДОГОВОРА**

**Чл. 1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да управлява социалните услуги***:* „ Център за обществена подкрепа " /ЦОП/ в гр. Балчик, пл. „кап. Георги Радков" № 1  с капацитет на социалната услуга - 40 места  за срок от 5 (пет) години.; „Център за социална рихабилитация и интеграция" /ЦСРИ/ в гр. Балчик, пл. „кап. Георги Радков" № 1  с капацитет на социалната услуга - 30 места  за срок от 5 (пет) години.; „Дневен център за пълнолетни лица с увреждания" /ДЦПЛУ/  в гр. Балчик, в.з. „Сборно място", ул. „Четвърта" №21 с капацитет на социалната услуга - 30 места  за срок от 5 (пет) години.; „Център за настаняване от семеен тип за стари хора" /ЦНСТСХ/ в гр. Балчик, в.з. „Сборно място", ул. „Четвърта" №21 с капацитет на социалната услуга - 15 места  за срок от 5 (пет) години.; „Център за настаняване от семеен тип за деца без увреждания" /ЦНСТДБУ/ в гр. Балчик, ул. „Баба Райна" №2 с капацитет на социалната услуга - 14 места за срок от 5 (пет) години.**

 (2) Обхватът на предоставяните социални услуги за всяка финансова (календарна) година се определя от страните в годишна програма за предоставяне на социални услуги, съобразно бюджетната субсидия от Републиканския бюджет за държавно делегирани дейности.

**ІІ. СРОК НА ДОГОВОРА**

**Чл. 2** (1) Настоящият договор се сключва за срок от 5 (пет) години,считано от датата на фактическото стартиране на предоставяне на услугата по чл. 1.

(2) **ИЗПЪЛНИТЕЛЯТ** се задължава да уведоми писмено **ВЪЗЛОЖИТЕЛЯ** за началната дата, от която ще започне изпълнението на дейностите, най-малко в 7-дневен срок преди нея.

(3) Изпълнението на програмите за предоставяне на социални услуги започва от фактическото изпълнение на социалните дейности, съобразно графика на дейностите, неразделна част от представените от **ИЗПЪЛНИТЕЛЯ** Програми за развитие на социалните услуги.

**III. ФИНАНСИРАНЕ И НАЧИН НА ПЛАЩАНЕ**

**Чл. 3** (1) За предоставянето на социалните услуги и за изпълнение на годишните програми за предоставяне на социални услуги, **ВЪЗЛОЖИТЕЛЯТ** предоставя на **ИЗПЪЛНИТЕЛЯ** финансиране от общинския бюджет, съобразно средствата, съгласно Закона за държавния бюджет на Република България за съответната година и единните разходни стандарти за делегираните от държавата дейности.

(2) Размерът на средствата за финансиране за всяка следваща година се договаря между страните до 15 януари с Анекс към настоящия Договор, заедно с Програмите за развитие на социалните услуги за съответната година и в съответствие с утвърдените с Държавния бюджет на Република България за съответната финансова година натурални показатели и стандарти за издръжка на делегираните от държавата дейности.

(3) Изпълнението, отчитането и разплащането на предоставяните социални услуги, съгласно предмета на Договора, се извършва съобразно договорения размер и както е разписано по-долу в Договора за плащания и отчети и е съобразено с финансовите правила, заложени в българското законодателство.

 (4) Непредвиждането на средства от държавния бюджет за съответната финансова година за издръжка на социалните услуги като делегирани държавни дейности освобождава Общината от отговорност за плащане и прекратява ангажиментите за предоставяне на социалните услуги за периода, в който не е осигурено финансиране.

 (5) **ИЗПЪЛНИТЕЛЯТ** предоставя месечни технически и финансови отчети отделно за всяка услуга и документи, с необходимите реквизити по Закона за счетоводството в срок до 5-то число на месеца, следващ отчетния.

**Чл. 4 (1) ВЪЗЛОЖИТЕЛЯТ** извършва плащането по чл. 3, ал. 1 и 2 съобразно разпределението на бюджета съгласно Закона за държавния бюджет на Република България за съответната година.

(2) Средствата се предоставят на **ИЗПЪЛНИТЕЛЯ**, по банкова сметка, както следва: IBAN …………………………………… , Банка …………………………………

(3) **ИЗПЪЛНИТЕЛЯТ** се задължава да използва предоставените му бюджетни средства единствено за предоставяне на социалните услуги, предмет на настоящия договор и съответно в рамките на бюджета, описан в програмите за предоставяне на социални услуги.

(4) **ВЪЗЛОЖИТЕЛЯТ** превежда на **ИЗПЪЛНИТЕЛЯ** дължимите месечни плащания до 10-то число на текущия месец, след представяне на отчетните документи по ал.5.

(5) **ИЗПЪЛНИТЕЛЯТ** предоставя на **ВЪЗЛОЖИТЕЛЯ** до 5-то число на месеца, следващ отчетния период технически и финансов отчет за предходния месец.

(6) Всички отчети и разплащания по Договора за последния месец на всяка година от срока на Договора се извършват не по-късно от 20-то число на месец декември с оглед приключване на финансовата година.

(7) Остатъците по банкова сметка на ИЗПЪЛНИТЕЛЯ от преведените средства по настоящия договор при изтичане на договора се възстановяват по банкова сметка на общината, с цел приключване на финансовата година.

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 5** (1) **ВЪЗЛОЖИТЕЛЯТ** се задължава:

1. Да предоставя финансирането, съгласно уговореното в раздел ІІІ от договора.

2. Да оказва на **ИЗПЪЛНИТЕЛЯ** необходимото съдействие за предоставяне на услугите и изпълнението на програмите.

3. Да предаде за ползване и стопанисване сградите, ведно с движимото и недвижимо имущество в тях с приемно-предавателен протокол, в който се фиксира действителното състояние на движимото и недвижимото имущество на социалните услуги, вкл. помещения, санитарни възли, обзавеждане, оборудване, инвентар.

4. Да се включи представител на Общината в комисията по годишната инвентаризация, който да следи в каква степен инвентаризираното имущество съответства на предаденото при сключване на Договора.

5. Да прехвърли партидите за получаваните консумативни услуги – електроенергия, отопление, телефон и вода на името на **ИЗПЪЛНИТЕЛЯ,** за чиято сметка са тези разходи от датата на фактическото предоставяне на социалните дейности. За времето от фактическото стартиране на социалните услуги до прехвърляне на партидите, посочените разходи ще бъдат префактурирани от **ВЪЗЛОЖИТЕЛЯ** на **ИЗПЪЛНИТЕЛЯ**.

**Чл. 6** (1) **ВЪЗЛОЖИТЕЛЯТ** има право:

1. Да извършва проверки за качеството на предоставяните от **ИЗПЪЛНИТЕЛЯ** социални услуги във връзка със законоустановените критерии и стандарти. **ВЪЗЛОЖИТЕЛЯТ** може да дава задължителни писмени указания на **ИЗПЪЛНИТЕЛЯ** във връзка с качеството на предоставяните социални услуги.

2. Да осъществява цялостен контрол на изпълнението на програмите за предоставяне на социални услуги, предоставяни от **ИЗПЪЛНИТЕЛЯ.**

3. Да осъществява проверки за стопанисването на сградите и повереното движимо и недвижимо имущество.

4. Да иска допълнителна информация по всяко време и тази информация трябва да бъде предоставена в срок от 3 работни дни.

5. Да контролира редовното плащане на всички разходи по издръжка на сградите и помещенията, както и годишните застраховки и данъка на сградите.

6. Да получи от **ИЗПЪЛНИТЕЛЯ** обезщетение за повреденото и негодно за използване по предназначението му имущество в размер на веща/пазарна оценка.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7 ИЗПЪЛНИТЕЛЯТ** има право:

1. Да получи договореното финансиране съгласно раздел III от договора
2. Да получава съдействие за реализирането на социалните услуги, предмет на настоящия договор.

**Чл. 8 ИЗПЪЛНИТЕЛЯТ** се задължава:

(1) Да управлява социалните услуги, предмет на настоящия договор, съобразно представените предложения и представените подробни програми за развитие на социалните услуги.

(2) Да разходва финансирането, получено от **ВЪЗЛОЖИТЕЛЯ** по чл. 3 ал. 1 от настоящия договор, в съответствие с бюджета за съответната финансова година.

(3) Да пази и стопанисва с грижата на добър стопанин, предоставеното му от Община Твърдица във връзка с управлението на социалните услуги движимо и недвижимо имущество, да заплаща редовно всички разходи, свързани с обикновеното употребление на сградата, включително да заплаща всички консумативи, текущи ремонти и дължими такси.

(4) Да застрахова предоставения му сграден фонд и да представи копие на застрахователната полица до 31-ви март на текущата година.

 (5) Да предоставя на **ВЪЗЛОЖИТЕЛЯ** ежемесечен технически и финансов отчет за изразходваните бюджетни средства по видове разходи, справка за неразплатени разходи и друга необходима финансова информация.

(6) Да предоставя социалните услуги, предмет на настоящия договор в съответствие с установените нормативни актове, критерии и стандарти за качество.

(7) При промяна на правния си статут да уведоми писмено **ВЪЗЛОЖИТЕЛЯ** в 7-дневен срок.

(8) Да уведомява писмено **ВЪЗЛОЖИТЕЛЯ** за възникване на обстоятелства, препятстващи или забавящи изпълнението на годишната програма за предоставяне на услугите.

(9) След приключване изпълнението на Договора, да върне на **ВЪЗЛОЖИТЕЛЯ** предаденото му за ползване имущество в състояние, годно за използването му по предназначение.

**VI. ГАРАНЦИИ ЗА ИЗПОЛЗВАНЕ НА ПРЕДОСТАВЕНИТЕ СРЕДСТВА**

**Чл. 9** (1) **ИЗПЪЛНИТЕЛЯТ** предоставя цялата необходима информация за изпълнение на дейностите. За тази цел **ИЗПЪЛНИТЕЛЯТ** изготвя отчети всеки месец, които представя на **ВЪЗЛОЖИТЕЛЯ** до 5-то число на месеца, следващ отчетния. Годишният отчет за изпълнение на програмите за предоставяне на социални услуги се предоставя на **ВЪЗЛОЖИТЕЛЯ** в срок до 1 (един) месец след изтичане на съответната година.

(2) Отчетите по ал. 1 се състоят от технически раздел и финансов раздел.

(3) Всеки месечен отчет в техническата си част трябва да дава описание на дейностите, спрямо заложените в годишния план-график, спазване на поставените срокове и постигане на заложените резултати за отчетния период. Във финансовата част, отчетът трябва да съдържа информация за изразходваните средства във връзка с организацията на дейностите в съответните социални услуги.

 (4) Всички междинни (месечни) отчети се разглеждат и одобряват от администрацията на Община Балчик в 7-дневен срок от предоставянето им.

**VII. ПРЕКРАТЯВАНЕ НА ДОГОВОРА**

**Чл. 10** Настоящият договор се прекратява:

(1) По взаимно съгласие на страните, изразено в писмен вид;

(2) С изтичане на срока на договора;

(3) Договорът се прекратява при закриването на социалните услуги от Изпълнителния директор на Агенцията за социално подпомагане.

(4) **ВЪЗЛОЖИТЕЛЯТ** може да прекрати едностранно договора след отправено писмено **едномесечно** предизвестие, в случай, че **ИЗПЪЛНИТЕЛЯТ:**

1. Загуби качеството си на доставчик на социална услуга, която е предмет на настоящия договор.

2. Не спазва задълженията си във връзка с предоставяне на техническите и финансови отчети в предвидените срокове и формати или предоставените отчети са с невярно съдържание.

3. Ако предлаганите услуги не съответстват на критериите и стандартите за предоставянето на социални услуги.

4. Ако **ИЗПЪЛНИТЕЛЯТ** не предоставя договорените услуги или предоставя такива, които значително се отклоняват от типа на договорените услуги и/или от методологията на предоставяне на социалните услуги.

(5) **ИЗПЪЛНИТЕЛЯТ** може да прекрати едностранно договора след отправено едномесечно предизвестие в случай, че **ВЪЗЛОЖИТЕЛЯТ** виновно не изпълнява задълженията си по този договор за предоставяне на необходимото финансиране и оказване на съдействие при предоставяне на социалните услуги.

**VIII. НЕИЗПЪЛНЕНИЕ НА ДОГОВОРА И НЕУСТОЙКИ**

**Чл. 11** (1) В случай, че дейностите по предоставяне на социалните услуги, предмет на настоящия договор, бъдат преустановени по вина на **ИЗПЪЛНИТЕЛЯ,** то той дължи на **ВЪЗЛОЖИТЕЛЯ** неустойка в размер на 5 % от предоставените до момента неотчетени средства. Неустойката не изключва правото на **ВЪЗЛОЖИТЕЛЯ** да претендира за обезщетение за вреди по общия ред.

(2) **ИЗПЪЛНИТЕЛЯТ** трябва да възстанови на **ВЪЗЛОЖИТЕЛЯ** средствата разходвани за цели, извън предмета на настоящия договор, заедно със съответните лихви, считано от деня на неправомерното разходване на средствата.

(3) **ИЗПЪЛНИТЕЛЯТ** трябва да възстанови на **ВЪЗЛОЖИТЕЛЯ** предоставените средства, в случай, че те са разходвани за цели, извън предмета на настоящия договор, заедно със съответните лихви, считано от деня на неправомерното разходване на средствата.

(4) **ИЗПЪЛНИТЕЛЯТ** трябва да възстанови на **ВЪЗЛОЖИТЕЛЯ** неизразходваните средства в едномесечен срок от прекратяване на договора.

**IX. ПРЕХОДНИ И ЗАКЛЮЧИТЕЛНИ РАЗПОРЕДБИ**

**Чл. 12** (1) Не се допуска възлагане на дейности по програмата за предоставяне на социални услуги на подизпълнители, както и съвместно предоставяне на услугите с други лица, освен с изричното писмено одобрение на **ВЪЗЛОЖИТЕЛЯ.**

(2) В случай, че **ИЗПЪЛНИТЕЛЯТ** осъществява дейности по изпълнение на програмата за предоставяне на социални услуги на подизпълнител, то първия носи пълна отговорност за дейностите, възложени на подизпълнителя

**Чл. 13** Договорът може да бъде изменян и допълван по взаимно съгласие на страните, изразено писмено.

**Чл. 14** Страните разрешават споровете, възникнали по повод изпълнението на настоящия договор чрез преговори, а при невъзможност – по съдебен ред.

**Чл. 15** За неуредени въпроси в настоящия договор се прилагат разпоредбите на действащото българско законодателство.

Настоящият договор се изготви и подписа от страните в три еднообразни екземпляра, от които два за **ВЪЗЛОЖИТЕЛЯ** и един за **ИЗПЪЛНИТЕЛЯ.**

|  |  |
| --- | --- |
| **ЗА ВЪЗЛОЖИТЕЛЯ:**  | **ЗА ИЗПЪЛНИТЕЛЯ:** |
| КМЕТ НА ОБЩИНА БАЛЧИК : /НИКОЛАЙ ДОБРЕВ АНГЕЛОВ/ | ……………………………/…………………. / |
|  |  |
| ГЛ. СЧЕТОВОДИТЕЛ:  /МИХАИЛ ДИМОВ/Съгласувал:Ст. юрисконсулт: /ПЛАМЕНА ДИМИТРОВА/ |  |